
AGANCHENGAN1 

Krismasni salo antangtangni kasabegipa 
manderangna Boksisrangko on grikaniara namen 
nambegipa dakbewal onga. Ia nambegipa 
dakbewalko salaramni gonokrangni Jisu bi sana 
an tangtang a songni gamchatbatsranggipa 
Boksisrangko rabae on nako daksningbaengagita 
nika. Rongtalgipa Sastroo indake serika gnang: “Aro 
uamang nokningchi nape uni magipa Mariam baksa 

ua brsako nikaha . aro antangtangni 

gam donchakanirangko oe on nanirangko, sona aro 
kunduru aro murko onnaha.” Matti 2:1 1 

Uamangni krabee dakako daksninge 
antangtangni kasabegipa manderangna 
bilsokatangtanggita Krismasni boksisrangko on*gipa 
aditasak manderangni gimin anga ia chonbegipa 
kitapo mingbonga mangmang Kitcharangko 
segataha. la Kitcharango segatgimin obostarang, 
biaprang, bimingrang, aro chatchirang saniba ong-a 
obosta, chatchi, biap aro bimingrang baksa apsan 
ong gakode angko kema ka pachina gisik ka tong 
gimikchi mokmolatpaenga. 


Ajit K. Ruram 

MUGANI DAKMANDA 


AJIT K. RURAM 


Tura songjinmaoni mail bongamang chel-gipa 
damsa songo Silme Chambugong Marak minggipa 
saksa randi me-chik uni ma-gipa aro sakgni bi-sarang 
baksa songdongpaengachim. Uni depanteko 
Seng-gan aro demechikko Ring-me ine mingachim. 
Seng-gan bilsi chet aro Ring-me bilsi dok 
ong-engjokchim. 

Segri pagri brange dongengomangba ua 
an tangni bi-sarangko namgipa skulo poraiatna 
sikbeachim. Bi-sarangko poraiatna maming cholba 
dongjani gimin ua me*su samjakrangko badingna 
a-bchengaha.salanti neng-skime bimchipachi 
gong-sa gong-ni mandapgipa tangkarangko 
chimonge ua bi-sarangko Mission skulo Seng-ganko 
class III - o aro Ring-meko class I - o biming segate 
on-na man-paaha. Uamangni song sorok sambaon 
ong-ani gimin bi-sarang bus gario gae re-ange skul 
nokni sepangon ong-onrikna man-naiachim. 

Ma-gipa salantian uamangna gari bharana aro 
misal bree cha-china ine tangka gong chi-gnikode 
on*natrongachim. Uandake uamang adasa Tura 
songjinmani Mission skulo poraina a*bachengaha. 

Salsao sakgni me*chikmarang uamangni 
songona ba-ra palna re-angaha.”Dakmanda, Daksaria, 
aro mugani ba-rarang gnang, ra-genma ano?” ine 
uamangni a*tlao inwateaha.” Chingade cholgri apgri, 
tangka paisaba dongpaja, dakmanda daksariako ba 
maichi brepana maichi srepana,” ine Silme 
aganchakaha. Unon “Nianide dam nangjawa ano,” 
ineming daksaria aro dakmandarangko kingsa kingsa 
dake badaleming unaganate mesokaha. Uarangoni 
kinggnide uni an*gilna krabeachim. Gimikko badale 
mesokman-nani ja-manoba da-o kadepsa 
dongengpittichim. Ua kadepako jaksi ote, “Uara 
maisa,” ine Silmeni sing-on, ”Uade Mugani 
dakmandasa, aro damba rakbea,” ine aganchakaha.” 
Na-simanganba nianide dam nangjawa ine aganaba, 
uni gimin ukoba mesoksrangbo,” ine inon, 
ka-dingsmite, “De indide iakoba niriksrangbo,” ine 
aganeming ukoba badale una ganate mesoktaiaha.Ia 
dakmandara damni kri silbebeachim, aro uni 
an*gilnaba krabeachim. Uko gane Tura songjinmachi 
roangode darangba uko sakgni bi*sarangni ma-gipa 
ong-aha ine aganoba bebera-jawachim. Maina uni 
kambe dimrima, an-gil sakgitchak, kni 

simchirikrikdake chamila aro ki'sangteko pindape 
ro-e silbeachim.Uni mikkang silbeana aro bimang 
daknangana bateba uni cholon-bewalo maming 
ong*siani dongijanian nitobatachim. Uni giminan 
segipani siani salon uni maharirang bi-gakao 
sokchuna pangpikao miksonge uni jongsarigipakon 
amsikon sengtimatahachim aro purako 
cha*rimatahachim. Indiba,angse appani ka*bak kurio 
dongtaie anga kusi ong*e aivsenge dongoba Isolni 
ka-saachiangna pattigimin hirokna-muktanaba bate 
gamchatbatgipa angni sakgni bi-sarangko angse gital 
duk on-jokode angna namen dukni salrang sokbanaba 
gnang ine chanchieming ua segri pagri aro kangal 
cholgri ong-emangba brsarangnimikkangko nie 
an*tangko ka-dimeate brangemangba dongaignok 
ine ua gisiktango miksongaiaha. 

Ua Mugani dakmandako mikchabeachim, indiba 
uko brena gita uni jako tangka grichim.Maina uni dam 
tangka gong hajalgni ong-achim. Ba-ra palgiparangni 
noksulchi re*angako ua bilara sokja ka-ara amjadake 
nirikaiaha. Magipani ua Mugani dakmandako maira 
sikbee uko palgiparangni noksulchi re-angako ku-chi 
minok bika rim-rok dake nirikako nikon bi-sarang una 
ka sachakbeaha aro gisiko duk ong-tokbeaha.” Apa 
sagi tangkuengode je cholchiba ia dakmandako 
amana bree on*chongmotgenchim,” ine uamang 
pagipa sagina sintie grapaha. 

Salgipino skulchi re-angon uamangni skigipa 
salaram a*songoni re-bagipa, askirangko nie poraina 
changgipa manderangni a*songtangni 
gamchatbatsranggipa gamrangko ra-bae Jisuna 
boksis onani kitchako aganaha aro ia kattarangon 
pangchake aro uko ja-rikon airching Krismasni salo 
ripengskarangna boksisrangko oirronga. Uni gimin 
Krismasni salo sanaba boksis on*ode 
nambatsranggipa bostukon boksis on*a nanga ine 
uamang skiako man-aha.Uni gimin uamang adasaba 
ma’gipana nambatsranggipa boksisko on*a 
miksongaha. 

Adita salrangona kingking uamang ma’gipana 
Krismasni salo boksis on-ani gimin chanchibeaha. 
Bon-kamao ma*gipani mikchabegipa Mugani 
dakmandakon una boksis on-a miksongaha. Da*ode ua 
dam rakbegipa dakmandako brenagita tangka 
chimongna uamang chanchina a-bachengaha. 

Skulchi re-angmitingo bang-bata salrangon 
uamangoniko gari bhara ra-rongjachim. Batesa saoba 
gisik gnanggipa manderangde uamangni skulchi 
re*na bimchipako nikeka-sachake maikoba bree 
chabo ineming gong-sa gong-gni dake tangkarangko 
on*rongachim. Ua tangkarangkon ma-gipani salanti 
onatronggipa tangkarang baksa sriksrik chimongna 
a*bachengaha. Saljatchiode uamang misal miwal gri 
roe salrangko re*atna a-bachengaha. Una agreba skul 

jokmano nokchi mail bonga buringni ramako adasa 
ja-achi rebarongaiaha. Nogipa neng-a amchakjaode 
adatang batome rimbarongaiachim. Basakobade 
matburingrangnaba kene katna nangachim. Wachio 
mikka jiman salrango uamang namen duk 
manbeachim. Jegita duk chakeba amana ua Mugani 
dakmandako brena marra nangchongmota ine gisiko 
miksonga gnang uamang okriakoba, wachi chakakoba 
matburingna kenakoba aro salanti nengskime ja*achi 
re-akoba kadingsmite chaken ranta ongpilaiahachim. 
Uamang indakpile duk chakarangni gimin ma-gipa 
aro ambigipa mamingkoba uijachim. 

Ma-gipako kusi ong-atna miksongen uamang 
porainaba bimchipbeaha. Uandaken bilsini 
porikakoba sea matchotaha. Porika kna-atani sal 
sokbaaha aro un salo ma-a parangkoba skulchi 
reangpachina gita principal mol-molataniko 
dakataha. An -tango namkala ganachinani dongpajani 
gimin Silmede kratchae re*na sikpajaengachim. 
Indiba bi sarangni mol-molbeani gimin duk ong-atna 
sikjaeming je dongakon gane chine uaba bi-sarang 
baksa skulchi re-angpaaha. 

Ma-a parangko mikkango asongataha aro 
Silmeba kratcha-omangba mikkango asongpaaha.Uni 
gandingan pilakna bateba ong*sibatachim. Principal 
porikako knaatna a-bachengaha. Pass ka*gipa 
bi*sarangni ma-a parangde kusi ong-tokaha, indiba 

fail ong-gipa bi’sarangni ma*a parangde duk 
ong*aming kratcha-aming daktokaiaha da-nang. 
Ka-sne ka-sne porika knaatroroen class 3 ona 
sokbaaha. Angara kratcha-atako mangenma ma 
rasong orrako manpagenma ine gisiktango 
chanchimitingon principal ka-dingsmite, “Class III- 
ode skanggipa biapko Seng-gan Chambugong Marak 
man-aha,” ine aganataha.Unon ma-gipa Silme kusi 
ongani gimin an-tangni mikronrangoni kusini mikchi 
jo-olangakon uipiljaha. 

Uni jamano, class l-o Ring-me Chambugong 
Marak skanggipa biapko man-an baksana skul 
gimikoba skanggipa ong*aha,ine aganeming 
ma*gipako mikkangchina okamate uni bi*sarang 
baksa chadengchapataha. Silme gisiko kasroka 
amchakjae jinmani mikkangon degiparangko gipake 
ku’dime grapsrangaha. Uko nike pilakan kusi 
ong-chake mikchi ong-tokaha. Uni jamano principal 
aganangkuaha, “la bi-sarang namen gisik gnanggipa 
aro poraina bimchipgipa bi’sarang ong*a. Indita 
diltubegipa burungni mail bonga ramako bilsi gimik 
ja-achi re-ruraeba skul gimiko skanggipa biapko 
man*aniara uamangni mikkangchi dal-anggniko 
mesoksoa.” 

Principalni aganarangko knaon ma-gipa aiao 
inmanaha.Maina ua salantian uamangna 
chu-ongagita tangkarangko on*natrongachim. 

Maikaisauamang bilsi gimik ja-achi re-na nangaha 
aro angni salami tangka gongchi-gni dake 
on-natronggipako ia bi-sarang maiko dake 
borrnataha, ine ua gisiktango chanchibeaha. 

Bi-sarangni poraina bimchipako nike ma-gipa 
kusi ong-beaha. Uni gimin ua uamangna Krismasni 
attamo gital chola ba-rarangko boksis on-naha. 
Ma-gipani boksis on-gipa chola ba-rarangko gane 
chine nimitingon Seng-gan agane inaha,” 
Na-simangnaba chinga Krismasni boksisrangko 
ra-bara.”Unon Ring-me ge-gni dingtang dingtang 
kadeparangko ra-bae ge-sako ma-gipana aro 
ge-gipinko ambitangna on-naha. Ma-gipa kadepako 
opraake nion jagokman-pilaha aro ua mamingkoba 
aganna changpiljaha, maina uan uni man-na 
sikbegipa Mugani dakmanda ong-achim. Ua 
bi*sarangko gipake ku-dime au - au 
grapsrangaha.Uamang an-tangna ka-sae uni man-na 
sikbegipa ua Mugani dakmandako brena miksonge 
bilsi gimik mail bonga buringni ramako ja-achi 
skulona re-ruraaha. Da-osa ua Principalni agangipa 
kattarangko name ma-siaha. Bilsi gimik misal miwal 
gri, janggitangtangko on-kangpile, duk chakstape 
tangkarangko chimonge an-tangko kusi ong-atna ia 
dam rakbegipa Mugani dakmandako bree Krismas 
boksis on-nako chanchitaitaie nion ua gisiko 
ka-srokbee grapbeaha aro bi*sarangna ka-sabataha. 


7 



Brsarang ma*gipani grapengako nikon uni 
mikchirangko usite uko gipakkotkote ku*dimaha. 
Salgipino Silme bi'sarangni kasae Krismas boksis 
on-gipa Mugani dakmandako gane giljachi re-angaha 
aro unsalo uan songgimiko kusi ong-batsranggipa 
ma-gipa ong-aha. 

Seng-gan aro Ring-meni skulo ma-gipani skoko 
de'doani gimin aro uamangni una ka-sae dakgipa 
kamrangni gimin songni manderang uion namen kusi 
ong-chakaha aro “Iamangsa ma-ani dee rang 
chong*mot da*nang,” ine intokaha. Plakan uamangni 
nambegipa dakbewalrangko nike uamangna 
ka-sabeaha. 

Uamang adasaan ambitang aro ma*gipani 
pattianiko man-nan baksana Isolni pattianiko man-ne 
Principalni niksamsoe aganagitan poraianio chu-soke 
dal-gipa manderang ong-bebeaha. 



GITCHAM TEBIL CLOTH 


Bangla Deshni skotong songjinma Dhaka 
songjinmao Sudhir Rangsa minggipa saksa mande 
gnangchim. Ua Dhaka University - o Geography 
subjectni saksa Professor ong-paengachim. Uni 
jikgipako Purnima Azim ine mingachim. Ua saksa 
wagamni doctor ong*achim.Uni jonggipako Rimbang 
Azim ine mingskaachim. Uamangni ma-a aro pa 
siahani gimin ua abitang aro gumetang baksaan 
dongpaengachim. Ua Dhaka Universityo Msc. ko 
poraiengachim. 

Sudhir aro Purnimani bia ka-aoni jagittam 
mangmangsan ong*aiengpittichim. Uni gimin 
uamangni ka-sagrikaniko kan-dike aganode, kisian 
sengja aro jujaan pengja dakaengpittichim. Uamang 
jiksesaan jonggipa Rimbangna namen ka-sabeachim. 

West Pakistanode Urdu ku’ukosa agana, indiba 
East Pakistanni manderangko chugimik jakgitel 
ong'srangna ine Mamong sorkari baksa 
dakgrikaniona dilangaha. Ia dakgrikanio a-songni 
me*asa sakantian bak ra-pana nangaha. Uni giminsa 

Sudhir aro Rimbangmang gumesaba Mukti Joddhya- 
o (}eko pe-skaon, “A*songko jakgitel ong’atna 
sorkariko dakgrikchakgipa sipai.” Ine ong-a) 
napangna nangaha. 

Dakgrikani bilongbatroroaha. “Anga attamon 
re-bapilaigen,” ine gumetang aro abitangko ja-o 
rim*e salam ka-anijamano abigipani uko gipake 
ku-dime watataonin Rimbangde jasa ong-engomangba 
nokona re-bapilkujachim. Unochachaan India aro 
Pakistan dakgrikna a-bachengsrangaha.Dakgrikram 
a-ba damantion Indiani sipairang cheroroangaha. 
’’Angade intang walon re-bapilaigen, na-a simsake 
dongbone,” ine agane jikgipako gipake kirdime bolsa 
chandalko kebite Shudir nokoni ong-katangaha. 

Indiaba dakgrikani bilongbeani gimin ua 
noktangona re-bapilna chol manjaha.Uni walon 
dakgrikani bilongmanchaengaha ine nikon sakantian 
janggitangtangna katbrangtokaha. Purnimaba ua 
walon sakgipinranggita janggitangna katbrangpaha. 

Antignina kingking bilonge dakgrikani jamano 
Pakistanni sipairang an-tangtangni silchidarerangko 
Indiani sipairangni mikkango galontokaha.Uan dake 
India sorkarini dakchakanichi East Pakistanko jakgitel 
ong-ate uko Bangla Desh ine mingskaha. 

Tange dongspagipa manderangko gital sorkari 
chimongon Sudhir, Purnima aro Rimbang saksa 

sakgipinko gronggriktaijaha, rnaina uamang 
dakgrikmiting somoio Indiani dingtang dingtang 
biaprangosa kanape dongeachim. 

Dakgrik dingrikmiting somoio Dhaka 
songjinmani badiaba biaprangde ripik kning 
dakpilaijokchim.Bang*a manderangan 

biaptangtangkon ma-sipiljaha. Rasong grianichi 
Sudhirmaang nokba ua dakgrikanio gimapaaha. Adita 
jarangni ja-mano ua jikgipa aro jongsari gipako 
grongengarok ine ka-donge Bangla Desh chi 
re-angpilaha. Dhaka songjinmaona sokeon ua 
nokkaptangkon uipiljaha. Uamangni nokkapo te-sa 
dal-begipa aro chubegipa sorkarini godam nokkosa 
nikeskaaha.Jikgipa aro jongsarigipani gimin ua 
maming koborkon man-jaha. Uamangko grongna 
kadonge re*angara duk - mikchini sagalosa 
gitchosrangaha. Ua plakkon gimate duk mikchi baksa 
saksan janggitangna a-bachengaha. 

Sudhir gitan Purnima aro Rimbangni obostaba 
ong-aiaha. Uamang sakgittaman saksa sakgipinna 
ka-pakgrike janggitangtangna ga-brite cha’na 
a*bachengaha. 

“Dakgrik dingrikmiting somoio angsede apade 
achakgita menggogita buringonma rama a*changoma 
sibebeaijokkon gose. Angjongkoba saoban goe 
galjokma bobilrangan ukoba ka-namgija dake sasti 

on-stapesa so-ote galjokma,” ine uamang gumesana 
ka-pake ka*oksie walantian mikchitango jroesa uade 
salrangko re-ate janggitangna a-bachengaha. 
Basakobara bimangko nikna gitik aro basakobara 
ku'rangko knana gitik dakmanaiaha da-nang. 

Rimbangde pangpang abitang aro gumetangna 
ka'paken basikba salrangona kingking cha*gija 
ringgija kalime dongen ram-si ranvdeng dakpilaiaha 
danang. Uni duk ong*e dongengako nike saksa 
Missionary una ka-sachakbeaha aro uko noktangona 
rimange detanggitan ka-sabee uko Theology College-o 
poraiataha. 

Uamangni ekgrikaoni bilsi kolatchi ja-mano 
Dhaka songjinmani samsa noksiko dakgrikani 
somoio be*grugimin te-sa gilja nokko rikpiltaichina 
aro ua jolo dongkuenggipa bebera -rimska 
manderangko sandi mangamchina miksonge saksa 
pastorko uanona watataha. Ua pastor an-tangni 
jikderangko rimbite ua jolon te*sa nokko bhara ra-e 
dongeaha. Bimchipbee kamka-anichi ua saksku 
bebera-rimska rangko sandie chimongna man-paaha. 
Ua mangni dakchakanichi ua begru gimin giljanoko 
rikpiltaina a-bachengaha. Krismasni sal sokna 
skangan uamang giljanoko rikpiltaina krengbeaha. 
Uandake December jani 22 tarikon uamang plak 
kamrangko matchotaha chim, indiba dukni katta ian, 
salgipino mikka balwa ta-rakbeaha aro giljanokni 

nokking selahani gimin pulpitni janggilchipakni 
pakma reppigipa jatchi tongtong rurongaha. Balwa 
mikka ta*rakani jamano Pastor salgipinni attamo 
Krismas salko manina miksonge gilja nokko tarina 
re-angon pakmako repigipani rurongako nike gisiko 
duk ongbeaha. Duk ongbee noktangchi 
re-angpilmitingo ramao damsa antiko 
re-pakangengachim. Unon ua dukrangko gualatna 
miksonge uano dondikaha aro antiko reToroe nina 
a-bachengaha. Ua antini damsa noksiko kingsa 
nitobegipa tebil clothko saksa mandeni badale 
paiengako ua nikaha. Ua tebil cloth giljani ruronggipa 
pakmako pindapna namgen ine nike ua uko breaha. 
Ua tebil cloth ko ra-e gilja nokchi re-angpile ua 
ba-rako badale pakmako pindapna jotton 
ka-beengachim. Uan attamni 10:00 (chikking) baji 
ong*engjokchim. 

Gilja nokni sambaon saksa butchuma 
noktangchi re-pilna city-busko sengsoengachim. 
Da*si salo mikka balwa ta’iakbeahanigimin uni 
attamo sin*beachim. Uni gmin ua butchuma gilja 
nokni do*ga oengako nike nokningchi nape asongaha. 
Pulpitchiko niaton Pastorni saksantangtang 
nitobegipa tebil clothchi pakmako pindapna jotton 
ka-beengako nikataha. Ua ka*sne ka*sne pastor ni 
sambaona re*angaha.Ua sengnapgija dake ua tebil 
cloth ni gimin sandiaha . Bilsi kolatchi skang ua ia 

tebil clothko jaktangchi koachim, indiba dakgrik 
miting somoio ua noktangko gale katna nangaha ine 
kan’dike agane ua donaiaha. “Ia tebil cloth nang-ni 
ong'ode na-an iako ra-angaibojok “,ine Pastor ni 
ka-sachake aganon ua uko gilja nokna jakkalchinan 
donangaiaha. City-bus dongjahani gmin ua uko 
arrtang gario gate uni nokona sale doneaha. Walo 
ong-ani gmin ua butchumani mikkangko rongtale 
ma-sijaha. 

Salgipinni attamo Krismasko maniaona 
bebera-rimskaarang an tangtangni ripengskaarangko 
rime re'batokaha. Pastor Krismasni gmin orrtisa 
aganeming Sastrooniko adita podrangko poraie 
boksisrangko sualc oivnaha. Indiba saksa 
budepado-gachol sambao asonge gsik nangbee 
Pastorni aganarangko knatime aro uni mikkangko 
dongengipanade boksis tikchangaha. 

Program matchotmano plakan noktangtangchi 
rc*angtokaha. Indiba, Pastor,uni jikgipa aro ua 
budepa, uamang sakgittamde gilja nokoni 
ong-katkujachim. Unon ua budepa Pastorni 
sepangona re-bae ua ia tebil clothko baoniko man-na 
ine singaha. Antioniko brea ine ua aganchakaha. 
“Bilsi koiatchi skang ia tebil clothko angni jikgipa 
jaktangchi koachim, indiba chinga iako jakkalna 
man-srapjajok, maina dakgrikani a*bachengaha aro 
chinga obostachi ekgrikatako man-naha. Da-alona 

kingking chinga saksa sakgipinko grongtaikuja. Ua 
siahama ma tangkuengama ukoba anga uija.” la 
kattarangko aganmiting uni ku*rang be -aha aro uni 
mikronrangoni mikchirang srusru dake jo’olbana 
a-bachengaha. Uni dukni kattarangko knaon Pastorba 
ka-suangsuang dakangpilaha. Maina uaba dakgrikani 
somoion abitang aro gumetangoni ekgrikatako 
mairnachim. 

Gumetang aro abitang baksa dongmitingo ua 
mamingnaba simbrana nangjachim. Ama appa grioba 
abitang aro gumetangni salakimo dongakon ua 
Rong-mako danil pa agita aro giting bolmao salakkim 
chakagita daknikaiachim. Daalo ua budepani 
jikgipana ka-pake ka-oksie mikchi chiwaring jolpile 
sinteako nikon ekgrikani dukrangni a*sel bilsi 
kolatchina kingking ka-tong bnekpile skanae 
dongengipao karisim pudape uko saknatbatata gita 
dakaha. Uaba mikchitangko rakatna amjaha.Ua 
budepako janggilate mikchitangko irsitaha. Bilsi 
kolatchina kingking abitang aro gumetangko 
grongjanigimin ua uamangni mikkang, bimang aro 
ku-rangkoba gualpilaha.la budepaan angni gume 
ong-ama bia ineba ua gisiktango chanchiman-pilaha. 
Indiba sing-chrake ninaba ua ka*dongskajaha. 

Ua mikchitangko rakate budepana aganaha, 
“Da-al attamo ia gilja noko Krismasko an-chingni 
rnaniao nang-na boksis tikjanigimin anga namen duk 

ong-beaha, indibana-a ontisa mangmang duk chake 
chingbaksa re*pana namnikode anga nang-na mingsa 
nambegipa boksisko on-genchim.” Unon ua ontisa 
jajaa gnang, ‘Reaigen’ ine aganeming Pastor aro uni 
jikgipa baksa uamangni gario gae re-angpaha. 

Adita ru-ute re-ani ja-mano uamang te-sa nokni 
mikkango gariko dondikaha. Garioni ongone Pastor 
do-gako doktikon saksa butchima do-gako oe, “0, 
Pastor, na-simangsa,” ine aganmitingon ua 
rang-sanan, “Daal attamo chinga nang*na mingsa 
nambegipa Krismasni boksisko ra-baenga,” ine 
aganskaeming ua budepako sepangona okamatha. 
Budepa sepangona re-baon uko jaksi ote “Naa ia 
mandeko uia ma uija,” ine sing-aha. 

Wal-janggini jasengao uamang saksa sakgipino 
adita ru-uten aio inmanpile nitat grike dongaha.Uni 
ja*mano saksa sakgipinko uigrikon uamang 
gipakgrike kusi ong-e sigimin bon-giminna ka-gale 
ka*oksie grapa gita au - au dake grabeaha. 

Ru*ute gipakgrike grapani ja-mano 
mikchitangtangko u-site pastor aro uni jikgipako 
nokningona rimnapaha. Uamangko asongchina 
aganna skangan budepa agane inaha, “Ian angni 
jikgipa Purnima Azim aro angara Sudhir Rangsa.” 
Budepani aganako knaon Pastorba an-tangni 
chanchichipaan on-gchongmota ine nikaha, aro. 


16 



’Gume’ ine uni ja-arangko rim-e salam ka-ani ja-mano 
butchumako ‘Abi’ine uni ja-arangko rim-e salam ka-na 
dakon uamang sakgnian aiao inmanpile uko nitate 
apsan ‘Jong Rimbang’ ineming uko gipake ku-dime 
kusi ong-e graptaiaha.Da-osa a-rakni somoio mikka 
jimbee waatani ja-mano samsi rangni tangsekgilgil 
dake ritima gita bilsi kolatchina kingking ekgrikani 
dukna sichetgimin ka-tongrango katcha-ani aro 
ka-srokani bimik nabaaha. 

Kusini aro ka-srokani mikchirangro u*site 
galmano uamang nokgipa Isolko mittele kusi 
ong-bee Krismasko maniaha.Uamangni janggi tanga 
gimiko ian kusi ong-batsranggipa aro 
ka-srokbatsranggipa Krismas maniani ongaha. Bilsi 
kolatchina kingking ekgrikgimin ka-sagiparangko 
man-piltaianian uamangna nambatsranggipa 
Krismasni boksisrang ong-aha. 



SAKSA MORAL 


Tripurani badiaba damsa songo saksa segri pagri 
brange dongenggipa me - chik an-tangni saksakamkam 
depante baksa songdongpacngachim. Uni depanteko 
Jonggin A-dima ine mingachim. Ma-gipani a - jak a-gil 
ra*e jawa rango nokkol nape alduako cha*e ua 
songtangni Higher Secondary Skulon class XII - o 
poraiengachim. 

Salsao ua sriksrik sakgipinrang baksa Agartala 
songjinmachi katangpaaha.Bikmatangko gapatnagita 
chona rema kamrangko sandie nion saksa ba*ra 
kancharangko badinggipani dokano ba*rarangko 
paltimani kamko inaivpaaha. Dokano donge ba*ra 
kancharangko paltimen badingani budiko ua skie 
ra*aha. Bian gipinrangna bate paltimna 
changbatsranggipa ong-aha. 

Jaanti nokgipani an-tangna oivtiminti 
on-ronggipa tangkarangko ua chimongna 
a*bachengaha. Uandake bilsi bongana kingking bara 
dokano kam ka-ani ja*mano bia an*tangan damsa 
biapko ra*e uano ge*sa chonbegipa ba-rani dokanko 

a-bachengataha. Ba-ra kancharangko pale salanti 
gong-sa gong-gni dake man-dapgipa tangkarangko 
ua chimongroroaha. Ka-sne uni dokan dakbatroroaha. 

Jonggin saksa kangalni bi sa ong-ani gimin 
tangka paisarangko jakkalna changbeachim. Uni 
giminan ua ba rarangko badingao cheroroaha aro 
Agartala songjinmao ge*sa dal begipa ba-rani 
dokanko songataha. 

Nokgipa Isolni pattianichi songjinmani jatchion 
damsa biapko bree nano ua te*sa nitobegipa nokko 
rikaha aro ua nokko “Jonggin Bhavan” ine mingaha. 
Nokko rikmanani adita jaarangni ja-manon ua Rupali 
Ghagra minggipa saksa silbegipa aro skia man-gipa 
nomilko bia ka-aha. 

Adita bilsirangni ja-mano uamang sakgni 
demechiki angko maivpaaha.Ua mangba 
ma*gipagitan silbeachim aro uni nambegipa 
gunrangko man rikpaachim. llamangni nokdango 
maming duk jajrcngani grichim. Pi ingo aro attamo 
nokgipa Isolko mittelani ku*rangrangan nokgimikon 
gapgimikaiachim. Jonggin an-tangni jikgipa aro 
demcchikrangna namen ka*sabeachim. Uni jikgipa 
aro uni demechikrangba uko mande ra-beachim aro 
una ka*sabeachim. Uandake ua chonbegipa nokdango 
salgini rongtalgipa ka*saani balsri balako 
rang-sitman-pilachim. 

Sinti skimani gri Isolni pattigimin rongtalgipa 
ka-saani salakinio dongakon diabol namnikjabata. 
Mamingnaba simbragija dongengmiting somion 
Isolni manderangko dilsretna diabol chilrangko 
man-ronga.Jongginnaba indake ong-aha. 

Chu-ongana bate an-tango tangka paisarang 
dongani gimin ua jajrengmaivgija dam rakbegipa 
chuko bree ringna a-bachengaha. Ka-sne ka-sne ua ia 
namgijagipa dakbewalchi kaako man-nangroroaha. 
A-bachengode ua sriksriksa ringaiachim, indiba 
da*aode jik deerangni mikkangon airtangko uipilgija 
jara dakpile ringna a-bachengaha. Jikgi pa grape grape 
uko mande ra-bee ringako dontongchina beng-on ua 
uko dokna a-bachengaha. Uandake ua salantian ringe 
- chae nokona rebae jik - deerangko dokruru 
dokbrange sasti on-na a-bachengaha. Je nokon 
salantian salgini rongtalbegipa ka-saani balwako 
rang-sitmairrongachim, da-ode ua apsan nokon 
norokni wal-kukosa chakna amsokpil-jaengjokchim. 

Jongginni jikgipa aro demechikrang una namen 
ka-sabeachim. Ua churing chupeke nokona re-bae 
an-tangtangko dokruru - dokbrange duk sasti 
on-noba uamang uko mande ra-beachim. 

Krismas sokna da-ao antisasanjokchim. 
Manderang Krismasni salko manina ma-manti 
tarisoanirangko dakengjokchim. Jongginni ba*rani 

dokanoba ba-ra - kancharangko brena 
re-bagiparangan spekspek dakpilaengjokchim.Uni 
jikgipa aro demechikrangba pagipani nitobee rikgipa 
nokko nitobatatna tarian jakchaktokjaengjokchim. 
Sakantini ka-tongon katcha-ani aro ka-srokanian 
gapaahachim. Indakmiting somoion, attamsao 
Jongginde chu pekc nokona re-baha. Jikgipa aro 
demechikrangni jakchakpil-gija nokko nitobatatna 
kam ka-engako nikeon ua an-tangko mande ra-soja 
birong chansoja ine pa*sike jikgipako ge-sa dal-gipa 
go-olchi dokna a-bachengaha. Jikgipa uni dokarangko 
aro tingbrangarangko chakna amjaha.Ua sibokpilaha. 
Ma-gipako sibokpile dokako nikon dal-gipa demechik 
ninapjae ma-gipako ganggopna dakengon ukoba uni 
jakpongko bc-tongpile go-olchi satpretataha. Ukoba 
chu-ongnikjac siboke dongenggipa jikgipakoming 
jakpong bc-gipa demechikko salrurue ga-ting 
a-palchi galatsrangaha. Ma-gipa aro abitangko 
matchu - do-bokrangko gita dokstape roako nikon 
chonbatgipa demechikde kenjagokeming ku-ma 
ong-pilaha. Ukoba achak - menggo bi-sako gita 
a-palchi gobrangatsrangaha. 

Sibokaoni mikselon ua an-tangni 
saknaarangkode gualpilc bi-sarangko gipake 
grapbeaha. Dal-gipa demechikni jak be-ako aro 
chongipani kenjagoke ku-ma ongahako nikon ua duk 
ong-dugae siboktaiaha. Uamangni be*enrang aro 

ka-tongrangni saknaarangna grapengako nike saksa 
me-chikma uamangna ka-sachakbeaha aro segipani 
dakchakanichi uamangko sepangbatgipa hospitalona 
rimange donbaaha. 

Jonggin Moralko Agartala songjinmani 
manderang namen uitokachim. Maina ua songjinmao 
mairnc cha-gipa aro dongc rogiparangoni saksa 
ong-paengachim. Uni jik - deerang pagipani duk - 
sasti on-stapako man me songjinmani ong-sibatsranggipa 
hospital donge sana - bananiko maivnengako 
songbad rangko setimgiparang salgipino 
songbadrango scgatataha. 

An-tangni jara dakako songbadrango scgatako 
nikon ua kratcha*bcaha. Ua dokanchi re-angna 
ka-sokjaha.An-tangni gisikgri dake kam kaani gimin 
chanchiate nion ua duk man -bcaha. Anti gimikan ua 
nokoni ong katna pa-jaha. 

Chu pekaoni miksclosa airtangni dakgualarangko 
ua ma’sibaaha. Songbadrango an-tangko 
chonnikchepchep searangko nikosa ua jadasikpilc 
kratcha-beaha. Jikgipa aro demechikrangni attamanti 
an*tangna Isolo bi -chakarangko ua 

gamchatnikjachim. Indiba da-aode ua uarangko 
masina a’bachengaha. An-tangni dugapile namgija 
daka kamrang Isolni nikanio agrepilaha ine ua uiaha. 

Anti gimik noko saksan sikdidik dongcngniitingo 
uni gisik aro ka-tongo paptangna duk ong-e gisik 
pil-lani bimik nabaaha. 

Ba-ra - kancharangoni moilarangko chi aro 
sabonrangclii susrango taiata, indiba ka-tongni 
moilarangde mikchii angchi susrangosa talskara. 
Jonggin Moralnaba indaken ong-aha da-nang. 
An-tangko jik dongoba jik donggija gita aio deerang 
dongcba dc ba-gija gita dake saksan tangtang 
mikkgronrangoni mikchi ritok ritok ga-akarangko 
uipilgija ua indakc chanchina a-bachcngaha.” Angni 
jik - deerang angko mandc ra-beacbim aro angna 
namcn ka-saboachim.”Nokona sokbaon Nonotle, 
'‘Baba, angna maiko rabara,’ ine chasorongaiachim 
aro angkogipakkorkote ku-dimrongechim. Nono 
dnl gipaba angko niksoarin ringani chiko freez - 
oniko ra*c, ‘Baba chi lingchengbo,’ inc oirneming 
angko mande ra-bee angni ja-ai angoni ja koprangko 
oke uarangko ja-kopni hrasschi nate donatrongachim. 
Angni jikgipade pangpang niksoarin an 
miksuamkosa dakatchcnge gansre - chinsi eanirangko 
matchotatarin an-tangni ga'subee song*e chane 
donsogipa mi - samrangko dongtime midinc chikane 
on-nanirango oivtimiivtiba sretrongjachim.Anga 
an-tangko saksa raja gita chacha 
daknikman-pilachim. Aiao inmanpile uamang angna 
ka-saachim. Indiba anga uamangni rongtalgipa 

ka-saaniko ga-belbele chonnike roaha. Anagni 
namgijani aro gisik gri dakaniara angna namen 
datbegipa gualani aro gimaani ong-skaaha,” ine 
chanchieming ua walgimik grapbeaha aro mikchi 
tangchirangchi arrtangni gaoradea, jara daka aro 
plak namgija moilarangangapgipa ka-tongko 
susrange galaha. 

Bika a*dram be-e mikchi chiwaringo jroe anti 
gnini ja-mano ua Isolo bina abachengaha. “0 salgio 
donggipa appa Isol, angadc mandeni gadangoni 
namen onbegipa gadangona ga-akon manjok, angade 
mande ong-pajajok, indiomangba, O ka-sabegipa 
Gitel, mangsa sigimin achakko gita mangmangba 
angko gisik ra-patkubo,” ine bi-eming ua saksa 
chonbegipa bi-sa gita bi-na changpilgija au -au dake 
grapsrangaha. Mikchirangko u-site gisik nangbee ua 
Isolo bi-angtaiaha.”Angni jik dee - rangde maming 
dosko dakjachim, angasa uamangko duk sasti 
oirstapaha, uamangko gisik ra-pabo Gitel, aro 
uamangni saknaarangko namatbo. Ang gita 
matburingni gadangnaba onbatgipa gadangona 
tang*on man-gimin, gisikgri aro a-kirangdapni 
bewalo janggi tangenggipa kema ka*ani gisikko 
uamangna pattipa-bo, ine ka-sabegipa aro jokatgipa 
Gitel Jisu kristoni bimungo anga papi 
mangnamgijabatsranggipa bi-a, Amen.” 

Uni jikgipa aro demechikrangba pagipana 
ka*paken an tangtangni saknaarangkode 
gualpilachim. Salantian uamang duk - mikchi baksa 
una Isolo bi-chak jringengachim. Uamangni pagipana 
kasaan uni plak namgija daka kamrangkoba pindape 
galaiaha.Chongipa demechikde basako anga Babako 
gipake ku-dimna man-taignok ine salang walang 
pagipana simbrabec dongaengjokchim. 

Mandeskana krat cha-oba jaksi chikoba 
krismasni attamo, manderangni Krisnias salko 
manina jakchakpilgija noktangtangko taricngmitingo 
ua saksa cha-ukrokgita hospitalchi reangaha. 

Krat cha-aming aro duk ongaming dakc ua 
chonbatgipa demechikni biapona ka-sne ka-sne 
re-angaha. Bi-sako nikarin ua uko gipake ka-siksikpile 
grape, “Angko kema kabone Ama," ine kema bi-aha. 
Demechikgipaba pagipako gipakkotkote uko 
ku-dimeming ka-siksikpile grapjoljole pagipani 
mikehirangko irsite galeining, “Baba anga nangjia 
namen ka-sara,” ine aganeming uko gipakkotkote 
grapbeaha. 

Uni ja-mano ua nonoko gipake dal-gipa 
demechikni biapona re-angaha. Uni be-tonggipa 
jakpongko doctorrang plaster ka-e donengjokchim. 
Ukoba gipake grape ua uno kema bi-on uaba 
pagipako gipakkotkote grapbeaha aro uko ku-dime. 

“Baba anga nangna namen ka*sabea,” ine aganeming 
uni mikchirangko u*site oivnaha. 

Bon-kamc ua jikgipan: biapona re*angaha.Uni 
bimang gimikon dokani parirangan gapachim.Be-en 
gimikon ong-nasipile ka-dapan - wendapan dongeng 
pittichim. Jikgipa uko niksoon kusini mikchirang 
an-tangni mikgronrango jingjeng jingjengdakengako 
rim-rikna man-jaeming hospitaini nokrao ritok ritok 
dake ga-akataha. Uni silmarang silkore mikkang 
bimangko mangrudamoni re-bagipa me-manggita 
saitangitasa nikmanpilaijokchim. Aivtangko aiao 
inmanpile duk on-noba scgipana uni ka-saania 
boirchangjachim. An-ti gimik seni - pani mikkangko 
nikjani gimin batcsa ua una ka-sabataha. Ua ka - sabcc 
an-tangni jakrangko bawange segipako gipaksoaha 
aro uko kirdime, “Baba anga nang*na namen 
ka*sabea,” ine aganeming uni mikchirangko u-site 
on-naha. Ua ka siksikpilc grape jikgipaoba kema 
bi*aha.” Chingko nang-ni a rikatmitingon anga 
nangko kema ka*ahaba, ’ ine aganeming scgipani 
mikchirangko irsite galtaiaha aro uko ka-sabec 
ku'dimtaiaha. 

jonggin Krismasni attamo an tangni ka-tongko 
chu-gimik Gitcl Jisu Kristoni ja ao rugalaha aro 
mikkangchi ua churing chupekani pal Isolko ollakiao 
pekskaaha.Ua toromo kimkim donge changsatai 
katchae kasroke jik - deerang baksa janggi 
tangrimangaha. 


26 



Krismasni attarno pagipani an-tangko Gitel Jisu 
Kristona chugimik on-kangsranganian uni jikgipa aro 
demechikrangna nambatsranggipa krismasni Boksis 
ong-aha. 



SONAKO CHATGIPA SAMPIL 


Englandni skotong songjinma London 
songjinmao Jimi Kartar minggipa saksa mande 
dongachim. Uni jikgipako Dela Kartar ine 
mingskaachim. Kangal cholgrini bi-sa ong-oba ua 
saksa silbegipa me*chik ong-achim.Uni knirang 
simchirikrik dake chamile ja-pa ki-tikona sokpile 
ro-achim. Knitom kajokode sko dotgni dongakon ine 
inmanpilachim, aro knirangko watbrake re-ode 
bugarani re-baengakon ine inmanpilskaachim. 

Jimi badiaba damsa office-o saksa kerani 
ong-paengachim. Ua jaanti tangka gong 80/-(sotchet) 
kode beton cha-paengachim.Uamangni nokdango 
bi-sa-di-sa dongkujani gimin okkae cha-na 
man-pajaoba okgimude chakna nangpajachim. Saksa 
kangal Mandeni demechik ong-ani gimin Dela 
segipani chonbegipa betonko jakkalna 
changbeachim. 

Pagipa sina skang Jimina ge*sa sonani packet 
ghoriko on-nangachim. Ua nitobegipa sonani ghoriko 

ua ramram siliting chisa kae jakkalengachim.Sakgipin 
manderangni mikkangode ua an-tang jeboniko 
ghoriko raongkate somoi ninan kratcha-beachim. 
Maina uni ghori sonani ongoba uko kagipa silitingde 
maram cha-pilgipa ramram silitingsa ong-aiachim. 

Kam ka-ram biapo segipani an-tangni ghoriko 
jeboniko ra-ongkate somoiko nina kratcha-ako 
jikgipa namen uiachim. Indiba ua sonani ghoriko 
kana sonani silitingko brenagita uamango tangka 
chu-ongpajachim. Uni gminan ua bostu brea 
mingantikon mikgitchak pegitchak dakpile dam 
sikbekesa breeming gong-sa gong-gni dake tangka 
chimongna a-bachengaha. 

Delani mikkang bimang nitobean baksana uni 
nitobee ro-begipa knirangan jajong jarambongni 
teng-sua nitobegipa golapni bibalrango teng-sudape 
uarangko nitobatatagita gita uko plak mexhikrangna 
bate nitobatatsrangachim. Uaba saksa kangal 
cholgrini demechik ong-achim. Unigimin uni pagipa 
uni ro-begipa knirangko ken-china namkaia 
ken-chongko bree on-na man-pajachim. Waklenggipa 
kenchong surichisa an-tangni nitobee ro-begipa 
knirangko ua ru-ute ken-ne tarie donrongachim. 
Jikgipani sampil surichi grapsi mikkosi dakpile 
an-tangni knirangko ke-ne roarangko nokon ua una 
ka-sachakbeaha. Uni gimin somoi jokan salrangode 
jikgipani nitobegipa knirangko ua ken-ne 

onTongachim. Indiba chol ong-pajani gimin ua una 
gital kerrchongko bree on-na man-pajachim. 

jikpipani suri batsranggipa kenchongchisa 
neng-e dike, grapsi mikkosi dakpile kni ken-nako 
nikon Jimi chanchibeaha. Beton bang-pajani gimin 
ua jikgipana ge-sa gital kenchongko brena sikbeoba 
ka-ara amja bilara sokja dake dongaiaha. 

Aivtang chol ong-pajani gimin jikgipako kusi 
ong*atna man-jae ua gisiko duk ong-beaha. Uni gimin 
an-tangan duk chakchengna nangchongmotgen ine 
ua gisik tango miksongaha.Ua salantian saljatchio 
misal cha-gija jikgipana gital sampilko brena 
miksonge tangkarangko chimongna a-bachengaha. 
Segipani salanti misal-miwal roe tangka rangko 
chomongengani gimin jikgipa mamingkoba uijachim. 

Segipana krat cha-chaken uni sonani ghorina 
sonani silitingko bree on-na Delaba gisiktango 
miksongaha aro uaba salantian misal chagija tangka 
rangko chimongna a-bachengaha. Una agreba bostu 
brea changantian dam sikbeke breeming gong-sa 
gong-gni dake chimongrorona a-bachengaha. 
Krismasni attamo segipana sonani silitingko Krismas 
boksis on-na ua gisiktango miksongaha. 

Jikgipana ka-sabeoba aro una ge-sa gital 
sampilko bree on-na sikbeoba bilsi bon-nasiona 
kingkingan ua do*po de ba-aiaha.Uni gimin Krismasni 

attamode je cholchiba ge-sa gital keivchongko 
jikgipana boksis oirchongmotgen ine ua gisiktango 
miksonge jotton ka-stapna a-bachengaha. 

Niksrapgijaan bilsi bon-bebeaha. December jani 
23 tarik ong-aha aro jikgipana ge-sa gital sampilko 
breani sal sokaha.Uni gimin ua an-tangni bilsi gmik 
chimonggipa tangkarangko channe niaha. Uni 
chimonggimin tangkarang gimik gimang gong 70/- 
(sotsni) de ong-paaha. Office jokmano jako tangka 
gong sotsniko ra-bite, ka-dingsmite ua 
ken-chongrangko palgipa dokanona re-angaha. Ua 
sampilrangko nirorona a-bachengaha aro mongma 
wagamko tarie uano sonako chatgipa nitobegipa 
sampilko nito nikbate jikgipana krabatgen ine nike 
ua uko mikehabeaha. Ua uni damko sing-on uko 
paltimgipa uni damko tangka gong 150/-(ritchasa 
sotbonga) ong-a ine aganaha. Ua ukon brena 
miksongaha. Indiba uni jako tangka gong sotsni 
mangmangsan dongaiani gmin ua uko brena amjaha. 
Salgipino ua ripengskarangoniko tangka srona bi-on 
Krismasni somoi ongani gimin darangba una tangka 
srona on-na sikjaha. Ua sampilko brenade da-ao 
tangka gong sotchetko nangdapkuengachim. Indita 
tangkarangko ia somoio banoniko man-gen? Ua duk 
mikchi baksa chanchibeaha aro bonkamao maming 
cholkoba nikehongmotjaenba pagipa sagini 
onanggipa sonani ghorikon palsrangna miksongaha. 

Ua ghoriko palgipa dokan rangona re-roroe 
arrtangni ghoriko palbekeaha. Dokan damsani 
nokgipa uni ghori sonani ong-oba gitchambeaha ine 
pa-sike uko tangka gong sotsni bonganasan brena 
bi*aha.Ua mikchi jingjeng jingjeng dakpile uko 
mobmolstape sonani ghoriko tangka gong sotchetna 
palaha. 

Ua kusi ong-bee uni mikchae donbagipa 
sampilko brena re-angaha.Ua sampilara damni kri 
silbebeachim, indiba uni jagnini betonming apsan 
ong-nasipile gamchatachim. Ua sampilchi kni 
ken-node jikgipani knirang silbatginok aro ia 
silbegipa kenchongko nikon ua kusi ong-beginok ine 
chanchie ua kusi ong-ani aro chirongnikani 
mikchirangko ritok ritok dake ramao ga-akataha. 

Krismasni attamo nambatsranggipa aro 
krabatsranggipa boksisko segipana on*na miksonge 
Dela an-tangni bilsi gimik chimonggimin 
tangkarangko December jani 24 tarikni pringo chane 
niaha. Uarang gimik gimang gong 80/-(sotchet) de 
ong-paaha. Segipani kam ka-na re-ongkatani jaman 
tapan ua kusi ong-bee antichi re-angaha aro ghori 
rangko palgipa dokanona re-ange dingtang dingtang 
silitingrangko basena a-bachengaha.Silitingrangni 
gisepo dingsa sonani silitingba uano gnangchim. Ua 
namen nina nitobeachim. Segipani sonani ghorina ua 
silitingan krabatsranggipa ong-aiginok ine nikeua uni 

damko sing-aha. Paltimgipa ua silitingni damko 
tangka gong 130/-(ritchasa kolatchi) mangmangsan 
ong-aiaba ine aganchakaha. Chong-motgipa sonani 
ong-ani gimin uni damko on-ti min-tiba ra-onna 
man-jaha. Je gita dam ong-oba ua uko brena 
miksongchong-motaha. Indiba tangka chu-ongjani 
gimin ua uko brena man-pajaha. Ua mikchi jingjeng 
jingjeng dake dokanoni ong-katbaaha. Maiba cholko 
dakna manpaengarok ine chanchie ua anti giinik 
reroroen kni rangko bregipa dokanko nike doneaha. 
Rangsanan ua an-tangni knirangko palna gisik tango 
miksonge dokanchi napangaha aro an-tangni 
silbegipa aro chamile ro-begipa knirangko watbrake 
mesokeming, “Angni knirangko nasimang baditana 
bregen?” ine sing-aha. Dokan nokgipa uni ro-begipa 
knirangko dongdike nie, “Nang-ni knirangko anga 
tangka gong 40/-(sotbri) nade bregen ine 
aganchakaha. 

Sonani silitingko brena da-ao tangka gong 50- 
(sotbonga) ko nangdapkuengachim. Uni knirangko 
palobagong 10/-(chikking) kode nangdapkuengachim. 
Uni gimin ua dokan nokgipako an-tangni knirangko 
tangka gong 50/-(sotbonga) na mangmangde 
brepachina ine grappile molmolaha. Uni mikchirangni 
srusru dakpile jo*olengako nikon dokan nokgipa una 
ka-sachakbeaha aro uni bi-agitan uni robegipa 
knirangko rasote ra-e una tangka gong 50/-(sotbonga) 
ko on*ataha. 

Segipani namnikbegipa uni nitobee robegipa 
knirangko palna gita ua kapakjaha. Uni ghorina 
sonani silitingko brena mangnok ine uie ua kusi 
ong”’bee an-tangni basee donbagipa ua sonani 
silitingko tangka gong 130/-(ritchasa kolatchi) na 
breaha aro ka-tongtango chu’ongnikani aro katchabee 
ka'srokani uni nitobegipa mikronrangoni mikchirang 
srusru dake jo-olbapilaha. Ua gisiktango ka-srokbee 
nokona re*angaha aro skotangko barachi kotip kae 
segipani nokona re-baako sengsoaha. Adita ja-mano 
ua nokona re-baaha. Ka-tong katcha-ani aro 
ka-srokanian gapani gimin uni mikkang ua attamode 
skangona bate rongchingbatachim. 

Ua jikgipani kotip kae rosoengako nikeon gisiko 
on*tisa dongto nikjaengjokchim, indiba uni kusi 
ong-bate dongsoengako nikon uni kotipni giminde 
chanchinan cholko manjaha. Maina sakgipinrangona 
bate kusi ong-bate aro ka-tong ka-srokbate jikgipa 
uni attamo segipako gipake ku-dime nokona 
rimchaksoaha. Ka-dingsmite ua chonbegipa kadepko 
jako ra-e,” Angni ia chonbegipa aro kragijagipa 
Krismasni boksisko ka-sapae ra-chakpa-bone,” ine 
aganeming uko segipani jako on*naha. 

Jimiba uni attamode gisiko dingtangmancha 
kusi ong-ani aro ka*srokanian gape nokona sokarin 
jikgipako gipake ku*dime un baksa asongaha aro 
jikgipani silbee kotip ka-ako nitate kadingaha. Adita 

somoina kingking jrip dongenba ua jikgipani 
mikkangko nitate aganna a-bachengaha,” Bilsi 
gimikoba anga nang-na maming mingnama boksisko 
on-na man-jani gimin anga gisiko namen duk onga.Ia 
chonbegipa bostuko anga nang-na Krismas boksis 
dake ra-bara, ka-sapae na-aba ia gamchatgijagipa 
boksisko ra-chakbone,” ine aganeming an-tangni 
chola jeboniko gesa chongipa kadepko ra-ongkate 
jikgipani jako on-naha. 

Delaan an-tangni Krismas boksisko oprake 
nichengaha. Ge-sa dam rakbegipa aro silbegipa 
sampilko nokon ua segipani an-tangna kasaani 
ning-tuaniko katongni mikgronrangchi niate 
ka-tongtangni ka srokako donnuna man-jaha. Ua 
segipako gipakkotkote bi-sagita dake 
grapsrangaiaha. Je nitobegipa aro ro*begipa 
knirangko ken-china ia nitobegipa aro dam rakbegipa 
sampilko brebaahachim, da-aode uara indinsa 
ong-aignok. Una agreba antangni ro-begipa 
knirangko rasote palbaaha ine uijokode Jimi namen 
duk ong-beginok ine chanchieba ua grapbeaha. 

Jikgipani mikchirangko u-site uko ka-dimeatani 
ja-mano ua jikgipani an-tangna on-gipa boksisko 
oprake niaha.Sonani silitingko nikon uaba an-tangni 
gisiko aro ka-tongo ka-srokaniko donnuna 
manjaha.Uaba jikgipako gipakkotkote grapbeaha. 
Maina je sonani ghoriko kae jakkalchina sonani dam 

rakbegipa aro nitobegipa silitingko breahachim uara 
indin ong-aiaha da-nang.Uni namnikbegipa ua sonani 
ghoriko palaha ine uiahaode Dela namen duk 
ong-beginok ine chanchibeaha aro grapbeaha. 

Mikchitangko u-site aro ka-tongtangko 
rakate,”Angni ka-sara Jimi kasapae angko ia 
Krismasni attamo Gitel Jisuni bimungo kema 
ka-pabo, anga nang-na ka-tongtangna bate ka-sara. 
Uni gimin nangni sonani ghorina sonani silitingko 
brena miksongaha.Uko brena dakon tangka 
chuongjani gimin minggipin cholko manjae nangni 
namnikbegipa angni knirangko rasote palbaaha,” ine 
aganeming an-tangni kotipko enge segipana 
mesokaha aro uko gipake graptaiaha. 

Jimiba mikchitangko u-site aro ka-tongtangko 
rakate Dela, anga nangna namen ka-sara, uni gimin 
mingsa gamchatbegipa boksisko nang-na brena 
miksongaha. Nangni nitobegipa aro robegipa 
knirangko kenchina nang-na ge-sa silbegipa sampilko 
brena miksongahachim, indiba tangka chu-ongjaha. 
Sonani ghorina batede naan angnade gamchatbatani 
gimin anga uko pale nang-na ia sampilko breskaha,” 
ine agane uamang rongtalgipa kasagrikani 
mikchirangni chiringko ru-uten jokataha.Un salo 
uamang saksa sakgipinna an-tangtango gnangaoni 
nambatsranggipako Krismas boksis on-grikaha. 



SADUSA SAKGNI 


West Bengalni badiaba damsa songo Dhiraj 
Rongma aro Mri minggipa sadusa sakgni gnangchim. 
Dhiraj sadutang dal-gipa Kolkata University - oni 
Msc. pass ka-ani jamano Mission skulo saksa 
skigipani kamko ka-e chapaengachim. Beton 
bangpajaoba nokgipa Isolni ka*saachi uamang pring 
attam salantian medikkode gualjachim. 

Sadutang chongipa Kama! saksa badingchiwalna 
gisiko nangbegipa mande ong-achim. Bading 
chiwalen ua nokma cha-aha.Apal bigha hajalsana 
baten ua breaha. Tegatchuni baganrangba dam 
bongade dongpaaha.Nokkoba gadang gittam chue 
aro kutturi ge-sotbri dongple dalle rikaha.Mail bonga 
cheHaonin Kamal Mri dalan nokko boksogimgim 
dake niksengataiachim. 

Dhirajni jikgipako Rikchi Nekola ine mingachim. 
Uaba Kolkata University - on M.A. pass ka-achim aro 
segipa baksa Mission skulo saksa skigipani kamko 

ka-paengachim. Uamang jiksesan namen sontol, 
toromi, mandeskana ka-sabegipa aro noksulrangna 
on*ne sae cha'gipa manderang ong*achim.Skia 
manan baksanaba uamangni gisik ka-tong 
rongtalanigimin noksul songsulrangba uamangko 
manderabeachim. 

Kamal gamtango pangchake saksa gaora 
dakdugagipa mande ong-achim. Ua sadutangko 
mande mingpaja birong chanpajachim. An-tango 
bolsni garirang donganigimin sadugipani 
rengrengsilo gae reako nikode ua ka’dingstekrongachim. 
Beton bangpajani gimin naya bonganaba 
gamchatgijagipa sadutang ineba chonike 
rorongachim. An -tang baksa chu ringrimjani gimin 
ua sadutangko nidikbatachim. Basakoba an-tangni 
nokmikkanggita sadutangni re-angako nirikode ua 
uko studape chonnike kalstape agane rorongachim. 

Kamalni jikgipako Grikchi Nekola minga. Uaba 
abi gipa gitan Kolkata Universiton M.A. pass kaa. 
Abitang aro gumetangko ua namen mande rabea aro 
uamangna ka-sabeachim. Indiba sepipaan uamangko 
miknengbeachim, aro chonikbeachim. Uamamgna 
on-ne sae chapanaba onjachim. Segipani gisik gri 
dakani gimin ua gisiko namen duk manbeachim.Srik 
mittino abitangni nokchi reangako uijokode ua 
jikgipako a-ning knapknap dake maneng rongachim. 

Salsao antioni nokchina re*bapilmitingo saoba 
Dhirajko gari salpake jak be-ate donangaha. Uko 
hospital done sanmitingo changsamang re*ange niani 
pal “Toromi dakdugaani gimin ang sadukode Isol 
dokpake jak be*atjokna,” ine ka*dingstekesachu ringe 
roaiachim. Naiasakoba ua dakchakna sikjachim. 
jikgipani “ cholgri apgri dakgiparangba basakobade 
nokma rajarangko dakchakna ilangani sal sokbanaba 
gnang. Hai gumeko nina re-na,” ine kumongon, “naia 
bongamangmangba gamchatgijagipa manderangara 
nang-na mai dakchaniko on-paginok. Okkae cha-na 
manpajani giminan uamangni ki-gong dampode bilsi 
bonga ongomangba kiian gapkujanaba.”Ine 
chonikesa rosrangaiaha. 

Nokgipa Isolni ka-saanichi aro doctor rangni 
bimchipe sannanichi Dhirajni jak be-gipa nampilaha. 
Da-aode ua skulchi re-na amaiaha. Sadugipani 
an-tangko jegita chonikoba, intekoba, an-tangko 
mande mingjaoba birong chapajaoba ua uni gisikgri 
dakako an-tang skia man-na ma-ate mamingchiba 
krujame tojaha. Uni bimungni ortoan “Chakchika” ine 
ong-a. Ua gitan ua namen chakchikrakgipa 
ong*bebeachim. An'tangko chonik chepchepana ka-ao 
nanganipal batesa pringanti aro attamanti Isolo 
bi’chakrongachim. 

Chu ringdugaani gimin Kamal T.B .saako 
man-naha. Ua an-chirarakosa wakgalsimaiaha.Uko 

hospitalchi rimangna darangkoba sandion 
marrjaha.Uni ripengrang T.B. saa batna kenneming 
saksasaksa dake noktangtangchi re-angtokaha.Saksa 
sakgni re*bagiparangba cha-e ringe sriksrik 
re-angpiltokaiaha. Saksaba uko niangjaha. Jikgipa 
mangmangsan uni sepango dongaiaha. Uni ripeng 
rangara gmikkan bottolni ripeng rarasa chim, 
saksamangba ka-tongni ripeng grichim.Jikgipa 
Grikchiba ua somoi chachaon an-tangna sal sokahani 
gimin segipako hospitalchi rimangna amjaengjokchim. 
Sakgnikon dingtang dingtang hospital rangchi 
ta*raken rimangna nangengjokchim.Indiba 
uamangko dakchakna gita darangba grichim. 
Uamango tangka sonarangde chu-ongana baten 
dongachim.Indiba, aiao inmanpile dukni somoio 
Kamalni ripengrangoni saksakoba mikkang nikjaha. 
Uni gimin Grikchi gisiko namen duk man-beaha. 

Uamang jiksesani aiao inmanpile duko 
gaakengako nikon chakkol rangoni saksa uamangde 
sichongmotgnok ine nike sriksrik katange Dhiraj aro 
Rikchina aganeaha. 

Sadugipa aro nosarigipani aiao inmanpile dukko 
ga-akengako knarin uamang jiksesaan rengreng silo 
gae chawatba-jolaiaha. Dhiraj sadugipako 
T.B. hospitalchi ta-raken ra-angaha aro Rikchi 
nogipako me-chikrangni hospitalchi ra*angskaaha. 

Ian Krismasni attam ong-achim.Manderang 
Krismasko manina noktangtangko nitoe 
taritokengachim. Indiba ia somoio Dhiraj aro 
Rikchide saksara sadugipako aro saksara nogipako 
duk mikchibaksa jakchakpilgija sanengachim. Dhiraj 
Kamalko ka-sae sanaha. Uni mitchi mitchok anchirara 
dake wakgala rangko aro uni ki*i su-burangko ua gale 
on*naha. Una agreba ua sadugipana gsik ka-tong 
gimikko Giten Jisu Kristoni ja*ao rugale bi-aha aro 
Gitel uni rongtalgipa aro kragipa boli on-naniko 
ra-chakaha aro Kamalko an-sengataha. 

Uni walo ua sriksrik chu ringtaiaha. Salgipinno 
Krismasni salo ua bilongen sataiaha. “An chi oirna 
man*jaode ia mande sichongmotgnok,” ine doctor 
aganaha. Uni gimin Dhiraj an*chitangkon sadugipana 
on-chakaha. Aivchi on*na manjaode Kama! 
sichongmotgnokchim. Indiba sadugipa una 
kasabeanigimin ua airtang sibokpileba una aivchi 
oivchake uni janggiko ripingaha. Ua sadutangni 
dakna nangako chusoksrange dakaha. 

Dhirajni ka*sae nirokachi aro doctorrangni 
bimchipbee sanachi Kamalni T.B. saa namaha. 
An-tangni gamtango ka donge sadugipako naia 
bonganigitaba gamchatgijagipa mande ine chonike 
studape kal-stape roarangko chanchiate Kamal 
sadutangna kratcha-beaha. Dhirajni jak be*e 

hospitalo dongengako jikgipani nina ku-mongo 
sadutangko naia bongani gitaba gamchatgijagipa 
mande ine arrtangni chonikako ua jojrangjrang 
dakpile gisik ra-ataha. Aro jikgipani “Cholgri apgri 
dakgiparangba basakobade nokma rajarangko 
dakchakna nangani salrangba sokbanaba donga,” ine 
aganakoba gisik ra-ataha. An-tangni chansok pilgija 
tangka sonarang aro salanti sal wal ringrim 
cha-rimgipa ripengrang uni dukni salo naia sa gita 
mangmangba gamchatjaha. Indiba naia bongani gita 
mangmangba gamchatgijagipasa hirokna aro 
muktanaba bate angni dukni salo gamchatbataha ine 
ua namen ma-siaha. An-tangni sadu jakrako mande 
minggija birong changija daka rangko chanchiate 
nion ua an-tangko mandeni gadangoni namen 
onbatsranggipa gadangona tangonangaha ine 
ma*siaha. Mongsongbate ua sadugipani ka-tongni 
dal-ako aro uni rongtalako gisikni mikronchi 
rongtalen nikataha. 

Gamtango pangchake gaora dake dongana 
batede sadu sade baksa ku-monge aro noksul songsul 
baksa nangrime donganian nambatsranggipa ong-a 
ine ua uina a-bachengaha. Pilakna bateba sadutangde 
ma-san ba-gipagita aro soksan cha-gipagitan chachan 
ong-chongmota ineba ua ma-siaha. Jawarangde angni 
alamala pring attam me-dik chanako nike una mikbue 
aro angni gamrangna mikbokesa uarangko ma-manti 

cholrangchi rusie galnasa angko ripeng dakaia, indiba 
sadutangde apsan ramako re*bagipa aro kni ja*chok 
sosirimgipa manchaan ong-a ineba ua ma-siaha. 
Angni dukni salo janggi tangko orrchakpile dakchakna 
chawatba-gipa sadutangna agre ia a*gilsako, ka*saani 
bazaro, ka*saani dokano, ka*saani rosgolarangko, 
sondesrangko aro jelibirangko, angni aiao inmanpilc 
namgija dakanirangna kru jame toskagija angna 
indin chin-dambake on-gipa darangba gri ineba ua 
ma*siaha. 

An*tangni gisikgri dakanirangko chanchiate ua 
gisiktango sadutangna kratcha-beaha.Ua Krismasni 
attamo hospitalni turamon an-tangni namgija 
dakbewalrangoni gisik pilaha, aro turamoni ka-sne 
chakate sadutangni jakrani ja-arango ga-ake maming 
kattakoba aganna changpilgija dake saksa 
chonbegipa bi*sa gita au-au grape sadugipao kema 
bi-aha.Gamtango pangchake gaora dakani na-gil 
be-grusrangaha. Ro*ong gita rak-gipa uni ka-tong 
da*alo chigita jrongsranggaha aro ua jo'olange 
Dhirajni una ka-sachakani sagalo brinesrangaha. Naia 
bongani gita mangmangba ganichatgijagipani aiao 
inmanpile chakchikani aro uni rongtalgipa ka-saanian 
bon-kamao chegipa ong-aha. Dhiraj uko salchroe 
gipakke ka-tongo katchaan suakpiie grapbeaha. 

Nokgipa Isolni ka-saachi Grikchi an*seng 
baljoken saksa silbegipa me*chik bisako jako 

manpaaha. Uni gimin nokdango dongenggipa chakkol 
nokkolrang pilakkan kusi ong-beaha. 

Kamalni bi*sa gita chacha au-au grape 
sadugipani ja*ao ga*akpile kema bi*ani gimin saksa 
chakkol mechikrangni hospitalchi re*ange Rikchi aro 
Grikchi ma*ang abisana agane on-eaha.Ia nambegipa 
kusini kattarangko knaon Rikchi kusi ong-bee nogipa 
Grikchiko gipakke kusi ong*ani mikchirangko 
tipchangatgija ka*siksikple ru-uten ong-ataha. Nokko 
dongenggipa chakkol nokkolrangba minggni 
nambegipa kobor rangko man-e kusi ong-tokaha. 

Kamal kusi ongbe-e aro ka*tongtangko gisik 
pilani mikchirangchi su-srange gale mondolini 
manderangko aro pamongko an-tang nokona re*bae 
gilja ka*e an*tangna dingtangmancha nokgipa Isolo 
bi'chakangpachina aganepabo ine sadugipao 
mol-molaha. 

Dhiraj uni mol-molagitan dakbebeaha. Gilja 
ka*mitingo ua aivtangni namgija dakbewalrangko 
kema ka*patokchina jinmao kema bi-aha aro grape 
an-tangko Gitel Jisu Kristona on*kangtaiaha. Uni 
an’tangko Gitelna gisik katong gmikchi on*kangako 
nike pilakkan kusi ongchake graptokkaha. 

Salgipino ua dal-begipa alaniko dakaha. Noksul 
songsulrangba Kamal Mrini an*tangko Krismasni salo 
Gitel Jisu Kristona on-kangako nike kusi ong’chake 

mikchi ong-tokpilaha. Uni an-tangko Gitcl Jisu 
Kristona oivkanganian uni jikgipa Grikchina, uni 
abitang Rikchina aro sadugipa Dhirajna aro nokdango 
dongenggipa sakantinan nambatsranggipa aro 
gamchatbatsranggipa Krismasni boksis ong*aiaha. 

